|  |
| --- |
| PATVIRTINTAKlaipėdos miesto savivaldybės |
| tarybos   |
| sprendimu Nr.    |

**KLAIPĖDOS MIESTO SAVIVALDYBĖS**

**JAUNIMO POLITIKOS PLĖTROS PROGRAMOS (NR. 09) APRAŠYMAS**

|  |  |
| --- | --- |
| Biudžetiniai metai | **2018-ieji metai** |
| Asignavimų valdytojas (-ai), kodas  | Savivaldybės administracija, 1 |
| Programos pavadinimas | **Jaunimo politikos plėtros programa** | Kodas | **09** |
| **Ilgalaikis prioritetas****(pagal KSP)** | Sveika, sumani ir saugi bendruomenėMiesto konkurencingumo didinimas | **Kodas** | **I****III** |
| **Šia programa įgyvendinamas savivaldybės strateginis tikslas** | Užtikrinti gyventojams aukštą švietimo, kultūros, socialinių, sporto ir sveikatos apsaugos paslaugų kokybę ir prieinamumą | Kodas | **3** |
| **Programos tikslas** | Kurti pažangią ir pilietišką visuomenę, skatinant jaunimo ir su jaunimu dirbančių organizacijų veiklą, iniciatyvas ir dalyvavimą visuomeninėje veikloje | Kodas | **01** |
| **Tikslo įgyvendinimo aprašymas:**Šios programos tikslas – užtikrinti, kad jaunas žmogus aktyviai dalyvautų visuomeninėje veikloje, lavintų savo įgūdžius savivaldos srityje, įsitrauktų į miesto gyvenimą. **01 uždavinys. Aktyvinti jaunimo ir su jaunimu dirbančių organizacijų veiklą.** Įgyvendinant uždavinį bus vykdomos šios priemonės:*Jaunimo ir su jaunimu dirbančių organizacijų bei jų iniciatyvų skatinimas.* Priemonė skirta jaunimo organizacijų (toliau – JO) ir su jaunimu dirbančių organizacijų (toliau – SJDO) skatinimui per projektines veiklas. Projektai gali būti savivaldybės, nacionalinio ir tarptautinio lygio. Toliau bus vykdomi 1) JO ir SJDO galimybių plėtojimo ir institucinės paramos projektai, kuriais siekiama didinti JO ir SJDO veiklos kokybę ir efektyvumą bei užtikrinti nuolatinės veiklos tęstinumą ir 2) jaunimo iniciatyvų projektai, kuriais siekiama spręsti įvairias jaunimo problemas ir didinti jaunų žmonių aktyvų dalyvavimą įvairiose veiklose (visuomeninėse, socialinėse, savanorystę, verslumą skatinančiose ir kt.).Konkurso būdu JO ir SJDO projektai bus atrenkami ir iš dalies finansuojami vadovaujantis Jaunimo projektų dalinio finansavimo iš savivaldybės biudžeto lėšų nuostatais, patvirtintais Klaipėdos miesto savivaldybės administracijos direktoriaus 2016 m. gegužės 27 d. įsakymu Nr. AD1-1682 „Dėl Jaunimo projektų dalinio finansavimo iš savivaldybės biudžeto lėšų nuostatų patvirtinimo“. 2017 m. pagal anksčiau išvardytus prioritetus planuojama iš dalies finansuoti 16 JO ir SJDO projektų. JO ir SJDO iniciatyvos skatinamos tiek nacionaliniu (dažniausiai tokius projektus finansuoja Lietuvos Respublikos socialinės apsaugos ir darbo ministerija), tiek tarptautiniu (dažniausia tai ERASMUS+) lygiu. Įvairiems projektams bendrojo finansavimo dydis yra skirtingas ir gali svyruoti nuo 10 % iki 30 %, priklausomai nuo nacionalinių ir tarptautinių projektų finansavimo nuostatų. Planuojama, kad 2018 m. bendrąjį finansavimą gaus 2 projektai.*Klaipėdos jaunimo įvaizdžio stiprinimas.* Siekiama stiprinti bendrą Klaipėdos jaunimo įvaizdį, kuris sujungia Klaipėdos miesto aukštojo mokslo, profesinio mokymo ir bendrojo ugdymo įstaigas, JO ir SJDO, kitas nevyriausybines organizacijas (NVO) ir jaunimo iniciatyvas, leidžia tinkamai atstovauti ir reprezentuoti Klaipėdą jaunimo iniciatyvose nacionaliniu ir tarptautiniu lygiu. 2017 m. buvo sukurtas bendras logotipas „Rinkis Klaipėdą“ ir jo naudojimo aprašas, pagal jį sukurta ir pagaminta atributika bei reprezentatyvios priemonės. Šiam logotipui reklamuoti ir skleisti žinią apie Klaipėdos jaunimą 2018 m. planuojama suorganizuoti 4 renginius, gerinančius Klaipėdos jaunimo įvaizdį ir tampančiais tradiciniais mieste. *Jaunimo pritraukimas į Klaipėdos miestą.* Siekiama vykdyti priemones, kurios pritrauktų jaunimą į Klaipėdą. Norima pritraukti Vakarų regiono ir kitų regionų moksleivius ir jaunuolius Klaipėdoje studijuoti, dirbti ir gyventi, pristatyti Klaipėdą kaip studijų, verslo ir draugišką jaunimui miestą. 2018 m. planuojama suorganizuoti renginį, kuris įtrauktų ne tik moksleivius, bet ir karjeros konsultantus bendrojo ugdymo mokyklose. Bus ieškoma įdomaus ir interaktyvaus renginio formato, sujungiančio Klaipėdos miesto aukštąsias mokyklas, verslo sektorių ir JO, SJDO bei kitas NVO. Planuojama, kad renginyje turėtų dalyvauti 100 ir daugiau dalyviųSiekiant paskatinti gabius ir talentingus moksleivius studijuoti Klaipėdoje, numatoma skirti stipendijas gabiems ir talentingiems Klaipėdos aukštųjų mokyklų I kurso studentams. Atrinkus jaunuosius Klaipėdos ambasadorius, planuojama dalyvauti kasmetiniame Vakarų Lietuvos regiono renginyje „Jaunimo vasaros akademija“ ir jo metu pristatyti Klaipėdą kaip jaunimui draugišką miestą. Į šį renginį kasmet susirenka daugiau kaip 200 jaunimo iš Vakarų Lietuvos regiono savivaldybių, vyksta įvairūs mokymai ir keičiamasi gerąja patirtimi. 2018 m. planuojama atrinkti ir į renginį, kuris vyks Kelmėje, deleguoti 12 jaunųjų klaipėdiečių. *Tarptautinio bendradarbiavimo plėtojimas.* Toliau bus įgyvendinamas URBACT projektas „Y kartos miestas“ („*Gen-Y City*“). Projekto tikslas ir iššūkis – surasti būdus, kaip pritraukti, išlaikyti ir ugdyti vadinamąją Y kartą (jaunimą) mieste. Projekto metu sudaryta vietos veiklos grupė (jos nariai – JO, SJDO ir savivaldybės institucijų atstovai), organizuojami jos narių susitikimai ir rengiamas bendras vietos veiksmų planas. Vietos veiklos grupės nariai dalyvauja tarptautiniuose susitikimuose (projekte yra partnerių iš 12 skirtingų ES šalių), simuliuoja įvairias su tematika susijusias situacijas ir dalijasi gerąja patirtimi. Projekto veiklos bus baigtos vykdyti 2018 m.*Pasiruošimas konkursui „Europos jaunimo sostinė 2021 m.“.* 2017 m. nepavykus iškovoti „Europos jaunimo sostinės 2020“ titulo, nuspręsta 2018 m. vėl dalyvauti konkurse ir siekti „Europos jaunimo sostinė 2021“ titulo. Per šį vienų metų laikotarpį bus parengta viena paraiška. Paraiškos teikimo terminas – iki 2018 m. sausio vidurio, kiti patikslinimai – birželio ir rugpjūčio mėn. Planuojama aktyviai viešinti Europos jaunimo sostinės 2021 etapo pasiruošimą ne tik Klaipėdos mieste, Lietuvoje, bet ir užsienyje. Šiam tikslui pasiekti bus vizituojamos buvusios ir esamos Europos jaunimo sostinės. *Klaipėdos miesto atstovavimas tarptautiniuose ir nacionaliniuose jaunimo renginiuose*. Klaipėdos miesto savivaldybės jaunimo atstovai nuolat kviečiami dalyvauti įvairiuose tarptautiniuose renginiuose, susijusiuose su integruotos jaunimo politikos formavimu. Kai kurie iš jų jau tapę tradiciniais. 2018 m. planuojama deleguoti 4 jaunimo atstovus į 3 tarptautinius renginius (Baltijos miestų sąjungos (BMS) Jaunimo komiteto konferenciją, Europos prizu apdovanotų miestų asociacijos jaunimo forumą, asociacijos „Klaipėdos regionas“ atstovaujamų projektų jaunimo suvažiavimą), apmokant jiems nakvynės ir apgyvendinimo išlaidas. 2018 m. paskelbus Skautų metais planuojama padėti Klaipėdos skautams nuvykti į tradicinius nacionalinius skautų renginius visoje Lietuvoje. Planuojama, kad juose dalyvaus apie 40 Klaipėdos skautų. Bus ieškoma galimybių organizuoti skautų kelionę į nacionalinę Pavasario šventę, kuri vyks 2018-04-21 Vilniuje bei tautinę stovyklą „Laužų karta“, kuri vyks 2018-07-14–22 dienomis Rumšiškėse. Stovykloje dalyvaus 2500 skautų iš visos Lietuvos, išeivijos ir užsienio. *Premijų už miestui aktualius ir pritaikomuosius darbus skyrimas Klaipėdos aukštųjų mokyklų absolventams.* Vadovaujantis 2013 m. sausio 28 d. Klaipėdos miesto savivaldybės ir Klaipėdos universiteto pasirašyta bendradarbiavimo sutartimi ir kasmet tvirtinamu Klaipėdos miesto savivaldybės ir Klaipėdos universiteto bendradarbiavimo planu, vykdoma priemonė „Piniginės premijos už miestui aktualų ir pritaikomąjį mokslinį darbą (bakalauro, magistro ar daktaro disertacijos) įsteigimas ir mokėjimas“. 2018 m. planuojama pinigines premijas už miestui aktualius ir pritaikomus darbus skirti 15-ai absolventų.*Jaunimo informavimo ir bendradarbiavimo stiprinimas.* Toliau bus siekiama stiprinti jaunimo informavimą ir bendradarbiavimą, strateginės partnerystės pagrindu kuriant bendradarbiavimo tinklus ir kompleksiškai naudojant įvairias interaktyvias ir nuolat palaikomas informacines sistemas: interneto svetainę klaipeda.jaunimas.lt, socialinius tinklus („Facebook“, „Twitter“ ir kt.), mobiliąją programą, jaunimo forumą. *Klaipėdos jaunimo situacijos tyrimo parengimas.* Numatoma kas 4 metus vykdyti jaunimo situacijos Klaipėdoje tyrimą, kuris leistų identifikuoti esminius iššūkius, susijusius su šios grupės Klaipėdos miesto gyventojais ir pasiūlytų problemų sprendimo alternatyvas. Paskutinis tyrimas buvo atliktas 2015 m., kitas planuojamas 2019 metais.*Jaunimo dalyvavimas įgyvendinant Lietuvos valstybės šimtmečio minėjimo Klaipėdoje programą.* 2018 m. Lietuva švęs nepriklausomybės atkūrimo šimtmetį. Šia proga Klaipėdos miestas pasiruošė šimtmečio minėjimo programą, kurioje yra nurodytas ir jaunimo prisidėjimas. Šios programos metu numatyta įgyvendinti spalvoto bėgimo Klaipėdos mieste idėją. Renginys numatomas birželio mėn. Vaikų gynimo dienos proga. Renginio metu planuojamas vaikų (2–12 metų) bėgimas ir moksleivių, jaunimo (14–29 metų) bėgimas Klaipėdos mieste. Renginys bus išskirtinis tuo, kad bėgimo metu bus mėtomasi ir taškomasi spalvotais milteliais (toks pavyzdys yra „*Colour Run*“ bėgimas Vilniuje). Jaunimas nori ne tik švęsti, tačiau ir būti įamžintas šio šimtmečio proga, todėl planuojama Klaipėdos miesto viešojoje erdvėje pastatyti didžiules apšviestas raides „Laisvės uostas“, prie kurių jaunimas galėtų fotografuotis ir skelbti nuotraukas socialiniuose tinkluose bei kultūros uosto platformoje. Tokia instaliacija ne tik pritrauktų vietinį jaunimą, bet ir turistus iš kitų miestų.  |
| **01 tikslo rezultato vertinimo kriterijai** |
| Kriterijaus pavadinimas,mato vnt. | Savivaldybės administracijos padalinys, atsakingas už rodiklio reikšmių pateikimą | Kriterijaus reikšmė, metais |
| 2017 | 2018 | 2019 | 2020 |
| Jaunų žmonių, dalyvaujančių iš savivaldybės biudžeto finansuojamų projektų ir renginių veiklose, skaičius | Jaunimo reikalų koordinatorius | 7500 | 7000 | 800 | 8500 |
| **Galimi programos vykdymo ir finansavimo variantai:** Klaipėdos miesto savivaldybės biudžeto lėšos, ES lėšos |
| **Klaipėdos miesto savivaldybės 2013–2020 metų strateginio plėtros plano dalys, susijusios su vykdoma programa:**1.1.2 uždavinys. Sudaryti sąlygas kokybiškai jaunimo saviraiškai |

Priedas – 2018–2020 m. Jaunimo politikos plėtros programos (Nr. 09) tikslų, uždavinių, priemonių, priemonių išlaidų ir produkto kriterijų suvestinė.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_